**ELŐTERJESZTÉS**

**Körmend Város Önkormányzata Képviselő-testületének 2017. szeptember 28-i ülésére**

**Tárgy:** támogatási kérelem ismételt benyújtása a Nemzetközi Visegrádi Alaphoz

Tisztelt Képviselő-testület!

A Nemzetközi Visegrádi Alap (a továbbiakban Alap) 2017. augusztus 25-i döntése alapján - a Képviselő-testület 73/2017. (V.25.) önkormányzati határozata alapján - Körmend Város Önkormányzata által benyújtott #21720269 azonosítószámú pályázat nem részesült pozítiv támogatásban. Lehetőség van azonban 2017. október 1-i határidővel a pályázat ismételt beadására, ám ezúttal már az Alap útmutatásai alapján módosított tartalommal.

**A projekt rövid leírása:**

Az alapprojektben Körmend vezetőként, Roznov pod Radhostem és a szlovákiai Povazská Bystrica partnerként vett részt. Jelen támogatási igényünk egy új várossal egészülne ki, így Roznov lengyelországi testvérvárosát, Sremet is bevonnánk a projektbe.

A projekt címe „*Three Sounds, One Language*”-ről ezáltal **„Four sounds, one language”-**re módosul, melynek célja továbbra is a városok sajátos zenei módszertanának megismerése, és egy nagykoncert erejéig egy közös zenekar létrehozása. A közös zenekarnak mind a négy városból 15 zeneiskolás fiatal lenne tagja, oktatóik egymással együttműködve készítenék fel őket. A zenei portfólió meghatározása és a közös próbák után a 2018-ban a Körmend Város Ünnepnapjai keretében lenne a közös zenekar koncertje.

A tervezett projekt teljes - becsült - költsége: 28 734 €, ebből Körmendre eső rész: 9932 €. Ez az összeg a költségek felülvizsgálata után sem fog nagyságrendileg változni.

***A projekt támogatási intenzitása: 100 %.***

Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat:**

Körmend Város Önkormányzata Képviselő-testülete

1. **támogatja, hogy a Nemzetközi Visegrádi Alap keretében** a kulturális rendezvényekre vonatkozó pályázati felhívásra Körmend Város Önkormányzata projektvezetőként, Roznov pod Radhostemmel, Povazská Bystricával és Sremmel társulva, „**Four Sounds, One Language**” címmel támogatási kérelmet nyújtson be.
2. felhatalmazza a polgármestert, hogy a projekttel kapcsolatos dokumentumokat aláírja.

Felelős: polgármester

Határidő: 2017. október 1. – a pályázat beadása

Körmend, 2017. szeptember 19.

**Bebes István  
 polgármester**